CELEX: 52011XX0618(01)
Language: el
Date: 2011-06-18 00:00:00
Title: Απόφαση αριθ. 165, της 18ης Μαρτίου 2011 , για την έναρξη διαδικασίας χορήγησης άδειας σχετικά με την αναζήτηση και εξερεύνηση κοιτασμάτων πετρελαίου και φυσικού αερίου — υπόγειων φυσικών πόρων — όπως ορίζεται στο άρθρο 2 παράγραφος 1 εδάφιο 3 του Νόμου για τους υπόγειους φυσικούς πόρους, στο «τέμαχιο 3 Tsar Kaloyan» , που βρίσκεται στις επαρχίες Ruse, Razgrad, Silistra, Shumen, Targovishte και Veliko Tarnovo, και την ανακοίνωση για επικείμενη χορήγηση άδειας κατόπιν διαγωνισμού με ανταγωνιστική διαδικασία

18.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/22
            
         ΑΠΌΦΑΣΗ αριθ. 165
   της 18ης Μαρτίου 2011
   για την έναρξη διαδικασίας χορήγησης άδειας σχετικά με την αναζήτηση και εξερεύνηση κοιτασμάτων πετρελαίου και φυσικού αερίου — υπόγειων φυσικών πόρων — όπως ορίζεται στο άρθρο 2 παράγραφος 1 εδάφιο 3 του Νόμου για τους υπόγειους φυσικούς πόρους, στο «τέμαχιο 3 Tsar Kaloyan», που βρίσκεται στις επαρχίες Ruse, Razgrad, Silistra, Shumen, Targovishte και Veliko Tarnovo, και την ανακοίνωση για επικείμενη χορήγηση άδειας κατόπιν διαγωνισμού με ανταγωνιστική διαδικασία
   2011/C 178/08
   ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ
   ΥΠΟΥΡΓΙΚΟ ΣΥΜΒΟΥΛΙΟ
   Κατ’ εφαρμογή του άρθρου 5 παράγραφος 2, του άρθρου 7 παράγραφοι 2 και 8, του άρθρου 42 παράγραφοι (1)(1) και του άρθρου 44 παράγραφος (3) του νόμου για τους υπόγειους φυσικούς πόρους, και του άρθρου 4 παράγραφοι (1)(1) και του άρθρου 16 του κανονισμού όσον αφορά τις διαδικασίες υποβολής προσφορών και προκηρύξεως διαγωνισμού για τη χορήγηση άδειας σχετικά με την αναζήτηση ή/και εξερεύνηση, και την έγκριση παραχωρήσεων για παραγωγή, υπόγειων φυσικών πόρων όπως ορίζεται στο Νόμο για τους υπόγειους φυσικούς πόρους, ο οποίος εγκρίθηκε με το ψήφισμα αριθ. 231 της 2010 του Υπουργικού Συμβουλίου,
   ΤΟ ΥΠΟΥΡΓΙΚΟ ΣΥΜΒΟΥΛΙΟ ΑΠΟΦΑΣΙΣΕ ΤΑ ΑΚΟΛΟΥΘΑ:
   
               1.
            
            
               Κινείται διαδικασία χορήγησης άδειας αναζήτησης και έρευνας κοιτασμάτων πετρελαίου και φυσικού αερίου στο «τεμάχιο 3 Tsar Kaloyan», που βρίσκεται στις επαρχίες Ruse, Razgrad, Silistra, Shumen, Targovishte and Veliko Tarnovo, έκτασης 4 068 τετραγωνικών χιλιομέτρων και οριοθετούμενο από τις γεωγραφικές συντεταγμένες των σημείων αριθ. 1 έως 8, όπως ορίζονται στο παράρτημα.
            
         
               2.
            
            
               Η άδεια του σημείου 1 χορηγείται κατόπιν ανταγωνιστικής διαδικασίας δημοπράτησης.
            
         
               3.
            
            
               Η άδεια αναζήτησης και έρευνας ισχύει για πέντε έτη από την ημερομηνία έναρξης ισχύος της σύμβασης αναζήτησης και έρευνας, με δικαίωμα παράτασης της εν λόγω περιόδου βάσει του άρθρου 31 παράγραφος 3 του Νόμου για τους υπόγειους φυσικούς πόρους.
            
         
               4.
            
            
               Ως προθεσμία αγοράς των τευχών δημοπράτησης καθορίζεται η 120ή ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               5.
            
            
               Ως προθεσμία υποβολής των αιτήσεων συμμετοχής στο διαγωνισμό καθορίζεται η 130ή ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               6.
            
            
               Ως προθεσμία υποβολής των προσφορών σύμφωνα με τα τεύχη δημοπράτησης καθορίζεται η 144η ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               7.
            
            
               Οι προσφορές δεν πρόκειται να εξετασθούν με προσωπική παρουσία των διαγωνιζομένων.
            
         
               8.
            
            
               Η τιμή του φακέλου του διαγωνισμού καθορίζεται σε 15 000 BGN (15 000 βουλγαρικά λέβα). Ο φάκελος θα διατίθεται προς αγορά στην αίθουσα 813 του Υπουργείου Οικονομίας, Ενέργειας και Τουρισμού, Triaditza 8, Σόφια, Bulgaria, έως την προθεσμία που καθορίζεται στο σημείο 4.
            
         
               9.
            
            
               Οι υποψήφιοι που επιθυμούν να λάβουν μέρος στην ανταγωνιστική διαδικασία δημοπράτησης πρέπει να πληρούν τις απαιτήσεις του άρθρου 23 παράγραφος 1 του Νόμου για τους υπόγειους φυσικούς πόρους.
            
         
               10.
            
            
               Οι προσφορές που πληρούν τους όρους του διαγωνισμού με ανταγωνιστική διαδικασία αξιολογούνται με βάση τα προτεινόμενα προγράμματα εργασίας, τους πόρους που διατίθενται για την προστασία του περιβάλλοντος, τις αντισταθμίσεις, την κατάρτιση και τις διαχειριστικές ικανότητες και την οικονομική επιφάνεια, όπως προβλέπεται στα τεύχη δημοπράτησης.
            
         
               11.
            
            
               Η εγγύηση συμμετοχής στον διαγωνισμό καθορίζεται σε 20 000 BGN (20 000 βουλγαρικά λέβα) και πρέπει να κατατεθεί, πριν από τη λήξη της προθεσμίας που καθορίζεται στο σημείο 5, στον τραπεζικό λογαριασμό του Υπουργείου Οικονομίας, Ενέργειας και Τουρισμού, ο οποίος αναφέρεται στα τεύχη δημοπράτησης.
            
         
               12.
            
            
               Στον επιτυχόντα επιστρέφεται η κατατεθείσα εγγύηση συμμετοχής μετά την υπογραφή της συμφωνίας ενώ στους υπόλοιπους συμμετέχοντες εντός 14 ημερών μετά τη δημοσίευση στην Εφημερίδα της Κυβερνήσεως της απόφασης του Υπουργικού Συμβουλίου για τη χορήγηση άδειας αναζήτησης και εξερεύνησης.
            
         
               13.
            
            
               Οι αιτήσεις συμμετοχής στον διαγωνισμό και οι προσφορές οι οποίες πληρούν τους όρους του διαγωνισμού με ανταγωνιστική διαδικασία υποβάλλονται στη βουλγαρική γλώσσα στο Υπουργείο Οικονομίας, Ενέργειας και Τουρισμού, Triaditza 8, Σόφια, Bulgaria, σύμφωνα με τις απαιτήσεις του άρθρου 46 του Νόμου για τους υπόγειους φυσικούς πόρους.
            
         
               14.
            
            
               Οι προσφορές πρέπει να πληρούν τις απαιτήσεις και τους όρους που αναφέρονται στα τεύχη δημοπράτησης.
            
         
               15.
            
            
               Ο διαγωνισμός διενεργείται ακόμη και στην περίπτωση που γίνει δεκτός να συμμετάσχει ένας και μόνο υποψήφιος.
            
         
               16.
            
            
               Οι δραστηριότητες μεταλλευτικής έρευνας διενεργούνται αφού η αρμόδια αρχή αξιολογήσει τη συμβατότητα των ετήσιων προγραμμάτων εργασίας για αναζήτηση και εξερεύνηση, σύμφωνα με τον κανονισμό σχετικά με τις προϋποθέσεις και τις διαδικασίες εκτίμησης της συμβατότητας των προτάσεων σχεδίων, προγραμμάτων έργων και επενδύσεων, με αντικείμενο και στόχο τη διατήρηση των προστατευόμενων περιοχών, ο οποίος εγκρίθηκε με το διάταγμα αριθ. 201 του 2007 του Υπουργικού Συμβουλίου (το οποίο δημοσιεύτηκε στην Επίσημη Εφημερίδα αριθ. 73/2007, όπως τροποποιήθηκε με το διάταγμα αριθ. 81/2010).
            
         
               17.
            
            
               Ο Υπουργός Περιβάλλοντος και Υδάτων εξουσιοδοτείται:
               
                           17.1.
                        
                        
                           να αποστείλει την παρούσα απόφαση προς δημοσίευση στην Επίσημη Εφημερίδα της Ευρωπαϊκής Ένωσης και στην Επίσημη Εφημερίδα της Δημοκρατίας της Βουλγαρίας,
                        
                     
                           17.2.
                        
                        
                           να αναλάβει τη διοργάνωση και τη διεξαγωγή του διαγωνισμού.
                        
                     
         
               18.
            
            
               Προσφυγές ακύρωσης της παρούσας απόφασης μπορούν να κατατεθούν στο Ανώτατο Διοικητικό Δικαστήριο εντός 14 ημερών μετά τη δημοσίευσή της στην Επίσημη Εφημερίδα της Ευρωπαϊκής Ένωσης
               
            
         
      
         
            Πρωθυπουργός
         
         Boyko BORISOV
      
      
         
            Για τον Γενικό Γραμματέα του Υπουργικού Συμβουλίου
         
         Veselin DAKOV
      
   
   
      ΠΑΡΑΡΤΗΜΑ
      
         ΚΑΤΑΛΟΓΟΣ ΣΥΝΤΕΤΑΓΜΕΝΩΝ
      
      Σύστημα WGS 84
      
                  αριθ.
               
               
                  Γεωγραφικό μήκος
               
               
                  Γεωγραφικό πλάτος
               
            
                  1
               
               
                  26.0000
               
               
                  43.7653
               
            
                  2
               
               
                  27.0000
               
               
                  43.7653
               
            
                  3
               
               
                  27.0114
               
               
                  43.2995
               
            
                  4
               
               
                  26.7651
               
               
                  43.2996
               
            
                  5
               
               
                  26.7649
               
               
                  43.3670
               
            
                  6
               
               
                  26.5180
               
               
                  43.3660
               
            
                  7
               
               
                  26.5179
               
               
                  43.2992
               
            
                  8
               
               
                  26.0000
               
               
                  43.2964